Source: http://rovaniemi.cloudnc.fi/fi-FI/Toimielimet/Kaupunginhallitus/Kokous_4112019/Eroaminen_liikelaitoksen_johtokunnan_var(84071)
Timestamp: 2020-01-20 14:07:37+00:00
Document Index: 26209757

Matched Legal Cases: ['§ 80', '§ 8', '§ 24', '§ 4', 'kko ', '§ 3']

Eroaminen liikelaitoksen johtokunnan varajäsenyydestä / Vaara | Rovaniemi
Eroaminen liikelaitoksen johtokunnan varajäsenyydestä / Vaara
ROIDno-2017-2269
Jukka Vaara pyytää 21.10.2019 lähettämällään kirjeellä eroa liikelaitoksen johtokunnan varajäsenyydestä paikkakunnalta muuton vuoksi
Kaupunginvaltuusto on 12.6.2017 § 80, 19.2.2018 § 8, 19.3.2018 § 24 ja 18.2.2019 § 4 valinnut liikelaitoksen johtokuntaan toimikaudeksi 1.6.2017 - 31.5.2021 seuraavat henkilöt:
Pj Maarit Simoska Helena Lääkkö Keskusta
Vpj Nina Teräs Jenniina Heikkilä Kokoomus
J Miikka Keränen Jorma Kuistio Vihreät
J Leena Jääskeläinen Hannele Simonen Kokoomus
J Seija Hiltunen Ameli Piippola SDP
J Erkki Virtanen Timo Haapa-aro Keskusta
J Erkki Helistekangas Jukka Vaara Keskusta
J Jaakko Raivio Ari Rantala PS
J Markus Korjonen Henri Ramberg Vas.
Rovaniemen kaupungin hallintosäännön 13 §:n mukaan liikelaitoksen johtokunnassa on yhdeksän (9) jäsentä. Valtuusto valitsee johtokuntaan valituista jäsenistä puheenjohtajan ja yhden varapuheenjohtajan. Jokaisella jäsenellä on henkilökohtainen varajäsen. Kuntalain 31 §:n 3 momentin mukaan toimielinten jäsenille valitaan henkilökohtaiset varajäsenet, joista on soveltuvin osin voimassa, mitä varsinaisista jäsenistä säädetään
Kuntalain 31 § 3 ja 4 momentin mukaan valtuusto voi päättää, että muu toimielin kuin valtuusto valitsee johtokunnan jäsenet tai osan jäsenistä ja että johtokunnan jäsenet tai osa sen jäsenistä valitaan valtuuston määrittämien perusteiden mukaisesti kunnan asukkaiden, kunnan henkilöstön tai palvelujen käyttäjien esityksestä.
Edellä mainitun säännöksen mukaisesti lautakunnan jäsenistä ja varajäsenistä vähintään 40 prosenttia on oltava miehiä ja naisia. Yhdeksänjäsenisen johtokunnan jäseniksi on valittava vähintään neljä (4) miestä ja naista sekä varajäseniksi vähintään neljä (4) miestä ja naista.
myöntää Jukka Vaaralle eron 11.11.2019 lukien liikelaitoksen johtokunnan varajäsenen tehtävästä,
valitsee liikelaitoksen johtokuntaan uuden henkilökohtaisen varajäsenen Erkki Helistekankaalle jäljellä olevaksi toimikaudeksi.